Diari Oficial de la Generalitat Valenciana


Sumari del DOGV 9944, del 25-09-2024 (2024/9637)

EXTRACTE de la Resolució de 13 de setembre de 2024, del director general, per la qual es convoca per a l'exercici 2024 el programa de subvencions destinades a la contractació de persones desocupades per ajuntaments de menys de 2.000 habitants i mancomunitats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9944

Data del DOGV
:   25-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9637

CVE
:   CRYE-L-2453-5036

Data del document
:   13-09-2024

Organisme emissor
:   Labora Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública
    * administració local
    * ajuda a l'ocupació

BDNS (identif.): 786014.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/786014>

*Primer. Beneficiaris i condicions*

Podran ser beneficiaris d'estes ajudes, en aplicació de l'article 8.3.a de l'Orde de bases, els ajuntaments de la Comunitat Valenciana amb una població menor de 2.000 habitants, indicats en l'annex de la resolució de convocatòria, i per les mancomunitats de la Comunitat Valenciana, així com els seus organismes autònoms i entitats dependents o vinculades, que contracten persones desocupades que figuren inscrites com a demandants d'ocupació en els Espais Labora de la Generalitat, sota la modalitat de contracte vinculat a programes d'activació per a l'ocupació. Les contractacions hauran de tindre una duració, almenys, de sis mesos.

*Segon. Objecte*

Esta convocatòria té per objecte la concessió de subvencions destinades a la contractació de persones desocupades pels ajuntaments de la Comunitat Valenciana amb una població menor de 2.000 habitants, indicats en l'annex de la resolució de convocatòria, i per les mancomunitats de la Comunitat Valenciana, amb la finalitat que incrementen la seua ocupabilitat mitjançant l'adquisició d'experiència laboral.

*Tercer. Bases reguladores*

Orde 13/2024, de 13 de juny, de la Conselleria d'Educació, Universitats i Ocupació, per la qual s'establixen les bases reguladores de les subvencions per a la contractació de persones desocupades per entitats locals de la Comunitat Valenciana (DOGV de 18 de juny de 2024).

*Quart. Quantia*

1. Les subvencions es finançaran per un import global màxim de 79.002.986 euros, fons procedents del Servici Públic d'Ocupació Estatal, amb la distribució següent, que té caràcter estimatiu:

a) Ajuntaments: 9.125.236,80 euros.

b) Mancomunitats: 1.745.431,20 euros.

2. L'import de la subvenció permetrà finançar almenys dos contractes, el cost estimat dels quals ascendix a 30.621,60 euros.

*Quint. Termini de presentació de sol·licituds*

El termini per a la presentació de sol·licituds serà de 15 dies hàbils comptadors des de l'endemà de la publicació d'este extracte en el *Diari Oficial de la Generalitat Valenciana*.

  

València, 13 de setembre de 2024

Antonio Galvañ Diez

Director general de Labora Servei Valencià d'Ocupació i Formació